als_Latn bos_Latn ron_Latn
Hamdi Salihi vazhdon te shenoje ne kampionatin izraelit. Kete here sulmuesi shkodran realizoi nje gol me peshe te madhe pasi pikerisht finalizimi i tij i hapi rrugen e fitores 3-1 Hapoel Acres ne transferten e veshtire te Tel Aviv perballe vendasve te Hapoel. Ishte minuta e 58 e sfides kur Hamdi Salihi perfitoi nga nje top qe u kthye ne loje nga traversa pas goditjes se forte te Konstantinos, duke goditur sakte me koke per ta çuar rezultatin e ndeshjes ne 2-1 ne favor te skuadres se tij. Sfida mes Hapoel Tel Aviv dhe Hapoel Acres me pas perfundoi me shifrat 3-1 ne favor te miqve, me skuadren e Salihit qe me kete fitore ngjiti disa shkalle ne tabelen e klasifikimit duke u katapultuar nga vendi i fundit ne pozicionin e 10-te ne kuoten e 11 pikeve. Per 30-vjeçarin shqiptar ky ndaj Hapoel te Tel Avivit ishte goli i 5-te sezonal dhe i 12-ti me fanellen e Hapoel Acres qe nga mberritja e tij te kjo skuader ne Janar te ketij viti.
Gjithsesi gezimin me te madh e perjetoi Armando Sadiku i cili arriti te shenonte nje gol ne fitoren 5-0 te Zyrihut perballe modesteve te Cham, sfide e vlefshme per Kupen e Zvicres. Sulmuesi shqiptar i cili u rikthye te luante per here te pare si titullar me skuadren e tij pas nje mungese 8 mujore per shkak demtimi perveç golit zhvilloi ne teresi nje ndeshje shume te mire, duke i derguar nje sinjal mese te qarte trajnerit te kombetares Gianni De Biasi se qe tani e tutje eshte edhe ai nje kandidat potencial per sulmin e perfaqesues kuqezi.
Mesjave pozitive edhe per Ergys Kace i cili luajti titullar ne suksesin 2-1 te Paok te Selanikut brenda ne Pire perballe Olympiacos te Pajtim Kasami. Ishte pikerisht i mesfushorit shqiptar asisti i golit te avantazhit 2-1 per Paokun. Ne minuten e 49-te te takimit Kace me nje top te gjate nga gjysma e fushes peshkoi argjentinasin Pereyra i cili me pas realizoi nje gol spektakolar per t’u dhene miqve nga Selaniku nje fitore me peshe ne garen per titullin kampion ne Superligen greke.
als_Latn als_Latn als_Latn